Αθήνα, 29/12/2019

Π Ρ Ο Σ Κ Λ Η Σ Η Σ Ε Ο Λ Ο Μ Ε Λ Ε Ι Α

Το ΤΜΟΑ ως μετεξέλιξη του Τμήματος Μεταφορών και Δικτύων, σύμφωνα με το καταστατικό του κόμματος, αποτελεί τη δεξαμενή σκέψης του ΣΥΡΙΖΑ στη χάραξη πολιτικής για τις μεταφορές και την Οδική Ασφάλεια.

Για την ευόδωση του βασικού του σκοπού, το ΤΜΟΑ :

1. Επανασυγκροτεί λίστα συμμετεχόντων του Τμήματος, προχωράει στην ανασυγκρότηση του Τμήματος για τη συμβολή στο διάλογο ενόψει του συνεδρίου του ΣΥΡΙΖΑ και καλεί να εγγραφούν με αίτηση τους (σύμφωνα με το συνημμένο υπόδειγμα ) **μέχρι 11/1/2020 και ώρα 10.00** όσοι ενδιαφέρονται και :

* *είναι μέλη του κόμματος,*

*κ α ι*

* *το επάγγελμά τους, το επιστημονικό τους πεδίο ή το πεδίο της δράσης τους είναι συναφές με το αντικείμενο του τμήματος.*

2. Συγκαλεί ολομέλεια στα γραφεία των οργανώσεων του ΣΥΡΙΖΑ (Κολωνού & Λεωνίδου) στο Μεταξουργείο το Σαββάτο 18/1/2020 στις 10:00 και καλεί να συμμετέχουν όσους εγγράφτηκαν στη λίστα συμμετεχόντων μέχρι τις 11/1/2020 και ώρα 10.00. Η ολομέλεια συγκαλείται σύμφωνα με τον κανονισμό λειτουργίας των τμημάτων και τά άρθρα 20 και 30 του καταστατικού με τα ακόλουθα θέματα:

* *Επικαιροποίηση των στόχων, της δομής και των αντικειμένων του Τμήματος*
* *Ανάδειξη της Γραμματείας του ΤΜΟΑ (****υποβολή υποψηφιοτήτων μέχρι 11/1/2020****)*

*Σύμφωνα με το καταστατικό και τον κανονισμό λειτουργίας,* ***δικαίωμα εκλέγειν και εκλέγεσθαι έχουν τα μέλη του κόμματος (που γράφτηκαν σε οργανώσεις μελών νωρίτερα από τις 18/11/2019), είναι τακτοποιημένα οικονομικά και είναι εγγεγραμμένα στην λίστα συμμετεχόντων του Τμήματος****. Αντίθετα, η συμμετοχή στις εργασίες του Τμήματος δεν υπόκειται στην παραπάνω προϋπόθεση και καλοσωρίζουμε τους φίλους του ΣΥΡΙΖΑ - Προοδευτικής Συμμαχίας.*

Ευελπιστούμε στη μεγαλύτερη δυνατή συμμετοχή σας.

**Η Γραμματεία του Τμήματος Μεταφορών & Οδικής Ασφάλειας**

**Ο Δ Η Γ Ι Ε Σ**

1) Όλες οι αιτήσεις εγγραφής και υποβολής υποψηφιοτήτων θα συμπληρώνονται σύμφωνα με το συνημμένο υπόδειγμα και θα αποστέλλονται στην ηλεκτρονική διεύθυνση tmd@syriza.gr ή το syriza.yme@gmail.com μέχρι την 11/1/2020 και ώρα 10.00.

2) Την πρόσκληση και την αίτηση μπορείτε να την «κατεβάσετε» ηλεκτρονικά από τη δ/νση <http://www.syriza.gr/page/ekdhloseis.html> ή να ζητήσετε να σας σταλούν από τα παραπάνω μαιλ.